**Csongrád Város Polgármesterétől**

Száma: Önk/6-8/2024.

Témafelelős: Bedő Tamás polgármester

**ELŐTERJESZTÉS**

**Csongrád Városi Önkormányzat Képviselő-testületének**

**2024. március 21-i ülésére**

**Tárgy:** Térségi szélessávú optikai hálózat értékesítése

**Tisztelt Képviselő-testület!**

A Képviselő-testület 2023. április 27-i ülésén tárgyalta a kistérségi szélessávú optikai hálózat értékesítésével kapcsolatos előterjesztést. Akkor a bérleti szerződés meghosszabbításáról döntött, valamint támogatta új értékesítésre kiírt eljárás megindítását. Időközben beérkeztek az új árajánlatok, a legkedvezőbb ajánlatot az OPC Network Kft. tette, amely több részletben kívánja megvásárolni az érintett hálózatot.

Csongrád városának 13%-os tulajdonrésze van az informatikai szélessávú vezetéken. A 2024-es költségvetésben erre az évre 11.000.000,- Ft bevételre számolunk.

A Szentes Városi Önkormányzat, mint konzorcium a tulajdonosok képviseletében több körön folytatott a győztes céggel tárgyalást, amelynek nyomán megállapodás született a kistérségi hálózat eladásáról és annak feltételeiről. Ez alapján javasolom a T. Képviselő-testületnek, hogy a mellékelt szerződés tervezet jóváhagyásával járuljon hozzá a város tulajdonrészének eladásához. (A szerződés tervezet március 18-án kerül kiküldésre.)

Kérem az előterjesztés megtárgyalását.

**H a t á r o z a t**

Csongrád Város Önkormányzatának Képviselő-testülete megtárgyalta a „Térségi szélessávú optikai hálózat értékesítése” tárgyú előterjesztést és az alábbi döntést hozza:

A Képviselő-testület hozzájárul a Térségi szélessávú optikai hálózat értékesítéséhez az előterjesztés mellékletét képező adásvételi szerződés szerint.

A Képviselő-testület felhatalmazza a polgármestert a szerződés aláírására.

Erről jegyzőkönyvi kivonaton értesítést kap:

1. a képviselő-testület tagjai

2. Bedő Tamás polgármester és általa:

3. Szentes Városi Önkormányzat

4. Irattár

Csongrád, 2024. március 14.

Bedő Tamás

polgármester